stanford-oval/wikipedia huggingface dataset:
Brașov (piirikunta)
Kaupungit ja kunnat > Kunnat

| 0 | 1 | 2 | 3 | 4 | 5 |
| --- | --- | --- | --- | --- | --- |
|  Apața  Augustin  Beclean  Bod  Bran  Budila  Bunești  Cața |  Cincu  Comǎna  Cristian  Crizbav  Drăguș  Dumbrăvița  Feldioara  Fundata |  Hălchiu  Hărman  Hârseni  Hoghiz  Holbav  Homorod  Jibert  Lisa |  Mândra  Măieruș  Moieciu  Ormeniș  Părău  Poiana Mărului  Prejmer  Racoș |  Recea  Șercaia  Șinca  Șinca Nouă  Sâmbăta de Sus  Sânpetru  Șoarș  Tărlungeni |  Teliu  Ticușu  Ucea  Ungra  Vama Buzăului  Viștea  Voila  Vulcan |
Väestö

Vuoden 2011 väestönlaskennan mukaan piirikunnassa oli 505 442 asukasta ja sen väestötiheys oli 94 asukasta neliökilometrillä.
Piirikunnan asukkaista romanialaisia on 87,4 %, unkarilaisia 7,8 %, romaneja 3,5 % ja saksalaisia 0,6 %.
| Vuosi | Piirikunnan väkiluku |
| --- | --- |
1948: 300 836
1956:  373 941
1966:  442 692
1977:  582 863
1992:  643 261
2002:  589 028
2011:  505 442
Aiheesta muualla

Kuvia tai muita tiedostoja aiheesta Braşovin piirikunta Wikimedia Commonsissa
Branin linna (englanniksi)
Unescon maailmanperintöluetteloon lisätyt linnoitetut kirkot
Romanian piirikunnat
Alba
Arad
Argeș
Bacău
Bihor
Bistrița-Năsăud
Botoșani
Brașov
Brăila
Buzău
Caraș-Severin
Călărași
Cluj
Constanța
Covasna
Dâmbovița
Dolj
Galați
Giurgiu
Gorj
Harghita
Hunedoara
Ialomița
Iași
Ilfov
Maramureș
Mehedinți
Mureș
Neamț
Olt
Prahova
Satu Mare
Sălaj
Sibiu
Suceava
Teleorman
Timiș
Tulcea
Vaslui
Vâlcea
Vrancea
Ciriaco Benavente Mateos

Ciriaco Benavente Mateos.

Ciriaco Benavente Mateos (s. 3. tammikuuta 1943 Malpartida de Plasencia) on espanjalainen roomalaiskatolinen piispa. Hänet vihittiin papiksi Plasencian hiippakuntaan 4. kesäkuuta 1966 ja nimitettiin Coria-Cáceresin hiippakunnan johtoon 17. tammikuuta 1992. Piispaksi vihkiminen seurasi 22. maaliskuuta. Pääkonsekraattorina toimi Mario Tagliaferri, jota avustivat Marcelo González Martín ja Santiago Martínez Acebes.
Benavente Mateos sai 16. lokakuuta 2006 nimityksen Albaceten piispaksi, jonka virkaan hänet asetettiin 16. joulukuuta.
C. Thomas Howell

C. Thomas Howell
Christopher Thomas Howell (s. 7. joulukuuta 1966 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa elokuvista Outsiders – kolmen jengi (1983), Punainen vaara (1984), Grandview USA – Pieni kaupunki, suuret unelmat (1984), Liftari (1986), Kesän maku (1990), Gettysburgin taistelu (1993), Fatal Affair (1998), Hillsiden kuristaja (2004) ja Hoboken Hollow (2005). Howell tunnetaan erityisesti Criminal Minds – FBI-tutkijat -sarjan Viikatemiehenä joka tappoi Aaron Hotchenrin (Thomas Gibson) ex-vaimon, Haleyn. Hän esiintyi sarjassa neljännen kauden lopussa ja viidennen puoleenväliin.
Palkinnot

Young Artist Award (1984)
Yksityiselämä

Howell oli naimisissa näyttelijä Rae Dawn Chongin kanssa vuosina 1989–1990. Nykyisin hän on naimisissa Sylvie Andersonin kanssa. Heillä on kolme lasta (s. 1993, 1997 ja 2001).
Aiheesta muualla

C. Thomas Howell Internet Movie Databasessa. (englanniksi)
Cassidy (rap-artisti)

| Cassidy |
| --- | --- |
 Cassidy toukokuussa 2005.
Henkilötiedot
Syntynyt: 7. heinäkuuta 1982 (ikä 42)
Ammatti:  rap-artisti, musiikkituottaja, sanoittaja, näyttelijä
Muusikko
Taiteilijanimi:  Cassidy 
Laulukielet:  englanti
Aktiivisena:  2002–
Tyylilajit:  rap
Levy-yhtiöt:  Ruff Ryders (2002-2009) Full Surface (2002-2009) J Records (2004-2008) Kross Over Ent. (2009-present)
Aiheesta muualla
www.cassidymusic.com
  [ Muokkaa Wikidatassa ] [ ohje ]  
Barry Adrian Reese (s. 7. heinäkuuta 1982), taiteilijanimeltään Cassidy, on yhdysvaltalainen rap-muusikko Philadelphiasta, Pennsylvaniasta.
Vuonna 2004 Cassidyn albumi Split Personality nousi Billboard 200 -albumilistalla toiselle sijalle. Hänen toinen albuminsa oli I'm A Hustla (2005), ja kolmannen albumin It Is What It Is nauhoitus aloitettiin 2006. I'm A Hustla nousi Yhdysvalloissa listojen viidennelle sijalle.
Cassidy ampui aamuyöllä 15. huhtikuuta 2005 Philadelphiassa kohti 22-vuotiasta miestä. Muusikosta tehtiin pidätysmääräys 8. kesäkuuta. Tekoa tutkittiin "kolmannen asteen murhana", ja 25. tammikuuta 2006 Cassidy tuomittiin muun muassa kuolemantuottamuksesta vankeuteen yhdestätoista ja puolesta kuukaudesta kahteenkymmeneen kolmeen kuukauteen. Hän sai anteeksi seitsemän kuukautta, jotka oli jo istunut.
Cassidy laskettiin vapaalle jalalle 2. maaliskuuta 2006. Hän vammautui saman vuoden lokakuussa auto-onnettomuudessa .
Cassidy on esiintynyt omien levyjensä lisäksi vierailevana artistina useiden muiden esittäjien levyillä. Viime Suomen vierailullaan (9.1.2009 Virgin Oil Co:ssa) Cassidy esitti neljä kappaletta.
Diskografia > Albumit

2004: Split Personality
2005: I'm a Hustla
2007: B.A.R.S. The Barry Adrian Reese Story
2010: C.A.S.H.
Diskografia > Singlet

| Vuosi | Single | U> S. Hot 100 | U> S. R&B | U> S. Rap | U> S. Pop 100 | Albumilta |
| --- | --- | --- | --- | --- | --- | --- |
| 2004 | "Hotel" (feat. R. Kelly) | 4 | 2 | 2 | 4 | Split Personality |
| 2004 | "Get No Better" (feat. Mashonda) | 82 | 51 | 25 | - | Split Personality |
| 2005 | "I'm a Hustla" | 34 | 8 | 5 | 69 | I'm a Hustla |
| 2005 | "B-Boy Stance"  (feat. Swizz Beatz) | - | 75 | - | - | I'm a Hustla |
| 2007 | "My Drink N My 2 Step" (feat. Swizz Beatz) | 33 | 11 | 6 | 74 | B.A.R.S. The Barry Adrian Reese Story |
| 2007 | "Innocent Man (Misunderstood)"  (feat. Mark Morrison) | - | 103 | - | - | B.A.R.S. The Barry Adrian Reese Story |
Cassie Scerbo

| Cassie Scerbo |
| --- | --- |
 Cassie Scerbo vuonna 2009.
Henkilötiedot
Koko nimi:  Cassandra Lynn Scerbo
Syntynyt: 30. maaliskuuta 1990 (ikä 34) Long Island, New York
Ammatti:  näyttelijä, laulaja ja tanssija
Näyttelijä
Aktiivisena:  2005–
Merkittävät roolit:  Lauren Tanner (Näytön paikka) Brooke (Anna palaa 4)
Aiheesta muualla
www.cassiescerbo.com
IMDb 
Cassandra Lynn ”Cassie” Scerbo (s. 30. maaliskuuta 1990 Long Island, New York) on yhdysvaltalainen näyttelijä, laulaja ja tanssija. Hänet tunnetaan parhaiten rooleistaan Lauren Tannerina televisiosarjassa Näytön paikka (2009-2012), Brookena elokuvassa Anna palaa 4 (2007) ja Novana elokuvassa Haihurrikaani (2013).
Cassandra Scerbo syntyi Long Islandilla New Yorkissa ja kasvoi Parklandissa, Floridassa. Hänellä on kaksi sisarusta, Alaina ja Johnny. Scerbo asui Floridassa tarhaikäisestä asti ja kuului paikalliseen jalkapalloklubiin. Hänen sukujuurensa ovat Italiasta.
Vuonna 2006 Scerbo koe-esiintyi onnistuneesti tyttöbändiin Slumber Party Girls. He toimivat juontajina lasten musiikkiohjelmassa Dance Revolution. Sarja ei jatkanut toiselle kaudelle. Scerbo sai soololevytyssopimuksen vuonna 2008 ja hänen tekemänsä kappaleet "Betcha Don't Know", "Sugar and Spice" ja "Top Of The World" julkaistiin iTunesissa. Vuonna 2007 Scerbolle tarjottiin Brooken roolia elokuvasta Anna palaa 4. Hän näytteli elokuvassa yhdessä Ashley Bensonin kanssa. Elokuva julkaistiin suoraan DVD:lle. Syyskuussa 2008 Scerbo nähtiin Missi Pylen ja Emily Osmentin kanssa komediaelokuvassa Soccer Mom.
Scerbon todellinen läpimurto tapahtui vuonna 2009, kun hän sai roolin Näytön paikasta (Make It or Break It). Sarjaa tehtiin kolmen tuotantokauden ajan ja Scerbo esitti yhtä päähenkilöä, Lauren Tanneria. Vuonna 2011 hän oli pääosassa televisioelokuvassa Teen Spirit. Haihurrikaani-elokuvassa vuonna 2013 Scerbo näytteli baarinomistaja Novaa. Lisäksi hän on esiintynyt esimerkiksi televisiosarjoissa C.S.I. Miami ja Baby Daddy.
Elokuvat ja TV-sarjat

| Vuosi | Elokuva | Rooli | Huomioita |
| --- | --- | --- | --- |
| 2005 | Hitters Anonymous | nuori Leah |  |
| 2006 | House Broken | Cassie | TV-elokuva |
| 2007 | Natural Born Komics | Montana |  |
|  | Anna palaa 4 | Brooke | suoraan DVD:lle |
| 2008 | Soccer Mom | Tiffany |  |
|  | Mother Goose Parade |  | TV-elokuva |
| 2011 | A Holiday Heist | Kate |  |
|  | Not Another Not Another Movie | Ursula |  |
|  | Bench Seat | tyttö | lyhytelokuva |
|  | Teen Spirit | Amber Pollock | TV-elokuva |
| 2012 | Music High | Candi Piper |  |
| 2013 | Isolated | rauhan suurlähettiläs |  |
|  | Not Today | Audry |  |
|  | Haihurrikaani | Nova |  |
|  | Bering Sea Beast | Donna |  |
| 2014 | Take A Chance |  | tuotannossa |
| Vuosi | Sarja | Rooli | Huomioita |
| --- | --- | --- | --- |
| 2006-2007 | Dance Revolution | Slumber Party Girl | Pääosa: 26 jaksoa |
| 2007 | Arwin! | Cassie | Pääosa |
| 2009-2012 | Näytön paikka | Lauren Tanner | Pääosa: 47 jaksoa (poissa jaksossa "The Great Wall") |
| 2010 | C.S.I. Miami | Hilary Swanson | Jakso: "Spring Breakdown" |
|  | Sym-Bionic Titan | Kimmy/Tiffany (ääni) | Jaksossa: "Showdown at Sherman High" |
| 2012 | Hot in Cleveland | Lindsay | Jaksossa: "Method Man" |
| 2012-2014 | Randy Cunningham: 9th Grade Ninja | Heidi Wienerman (ääni) | 15 jaksoa |
| 2014 | Baby Daddy | Heather | Jaksoissa: "Romancing the Phone" ja "The Bet" |
Aiheesta muualla

Kuvia tai muita tiedostoja aiheesta Cassie Scerbo Wikimedia Commonsissa
Cassie Scerbo Internet Movie Databasessa. (englanniksi)
Centurion (elokuva)

| Centurion |
| --- | --- |

Ohjaaja:  Neil Marshall
Käsikirjoittaja:  Neil Marshall
Tuottaja:   Christian Colson  Robert Jones 
Säveltäjä:  Ilan Eshkeri
Kuvaaja:  Sam McCurdy
Leikkaaja:  Chris Gill
Lavastaja:  Zoe Smith
Pääosat:   Michael Fassbender  Dominic West  Olga Kurylenko 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  CPL Productions Canal+ Warner Bros. UK Film Council
Levittäjä:  Pathé Mokép Netflix
Ensi-ilta:  23. huhtikuuta 2010
Kesto:  97 minuuttia
Alkuperäiskieli:  englanti, gaeli
Budjetti:  12 000 000 dollaria
Tuotto:  6 000 000 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Centurion on vuonna 2010 ensi-iltansa saanut brittiläinen historiallinen toimintaelokuva, jonka on ohjannut ja käsikirjoittanut Neil Marshall. Elokuva kertoo Rooman valtakunnan ja Skotlantia asuttaneiden piktien välisistä taisteluista.
Rooleissa

| 0 | 1 | 2 |
| --- | --- | --- |
|  Michael Fassbender  | … |  Quintus Dias   |
|  Andreas Wisniewski  | … |  Gratus   |
|  Dave Legeno  | … |  Vortix   |
|  Axelle Carolyn  | … |  Aeron   |
|  Dominic West  | … |  Titus Flavius Virilus   |
|  JJ Feild  | … |  Thax   |
|  Lee Ross  | … |  Septus   |
|  David Morrissey  | … |  Bothos   |
|  Ulrich Thomsen  | … |  Gorlacon   |
|  Paul Freeman  | … |  Julius Agricola   |
|  Olga Kurylenko  | … |  Etain   |
CD-3 (1943)

| CD-3 |
| --- | --- |

Aluksen vaiheet
Rakentaja:  Mitsubishi, Kōbe
Kölinlasku:  15. syyskuuta 1943
Laskettu vesille:  29. joulukuuta 1943
Palveluskäyttöön:  29. helmikuuta 1944
Poistui palveluskäytöstä:  10. maaliskuuta 1945
Loppuvaihe:  upotettu 9. tammikuuta 1945
Tekniset tiedot
Uppouma:  745 t (standardi)
Pituus:  66,9 m (vesiraja) 67,5 m (kokonaispituus)
Leveys:  8,4 m
Syväys:  2,9 m
Koneteho:  1 900 bhp
Nopeus:  16,5 solmua
Miehistöä:  136
Aseistus
Aseistus:  2 × 12 cm/45 tykkiä 6 × 25 mm tyyppi 96 -ilmatorjuntatykkiä 120 × syvyyspommia
CD-3 oli keisarillisen Japanin laivaston C-tyypin saattaja toisessa maailmansodassa.
Valmistus

Alus tilattiin vuoden 1944 hankinnoissa Mitsubishin Kōben telakalta, missä köli laskettiin 15. syyskuuta 1943. Alus laskettiin vesille 29. joulukuuta ja otettiin palvelukseen 29. helmikuuta 1944.
Palvelus

Alus upposi 9. tammikuusta 1945 ilmahyökkäyksessä Etelä-Kiinan rannikolla ja poistettiin alusluettelosta 10. maaliskuuta.
Century Gothic

Century Gothic
Century Gothic on sans-serif-kirjaintyyppi, jonka suunnitteli Sol Hess vuonna 1991. Sitä käytetään muun muassa otsikoissa, yleisissä näyttelytöissä, pienissä teksteissä ja mainonnassa. Century Gothic perustuu Futuraan.tarvitaan parempi lähde
Aiheesta muualla

Kuvia tai muita tiedostoja aiheesta Century Gothic Wikimedia Commonsissa
Typografia
| --- | --- |
Typografit ja kirjainmuotoilijat:   Jonathan Barnbrook  Saul Bass  Ed Benguiat  Morris Fuller Benton  Neville Brody  Frederic Goudy  Claude Garamond  Eric Gill  Tomi Haaparanta  Nicolas Jenson  Edward Johnston  Donald Knuth  Rudolf Koch  Sami Kortemäki  Zuzana Ličko  William Morris  Stanley Morison  Jan Tschichold  Carol Twombly  Wolfgang Weingart  Hermann Zapf  Gudrun Zapf-von Hesse 
Kirjaintyylit ja -lajit:   Anfangi  Antiikva  Arial  Baskerville  ITC New Baskerville  Calibri  Comic Sans  Egyptienne  Fraktuura  Garamond  Gill Sans  Helvetica  Palatino  Times Roman  Unsiaali  Verdana 
Merkit:   Alduksen lehti ❦  Asteriski *  Ät-merkki @  Englannin punta £  Ampersandi &  Jokerimerkki  Kappaleen merkki ¶  Luetelmamerkki  Luettelo matemaattisista merkeistä  Plus-miinusmerkki ±  Promille ‰  Prosentti %  Pykälämerkki §  Risti †  Ristikkomerkki #  Rub el Hizb ۞  Tekijänoikeusmerkki ©  Tilde ~  Valuuttamerkki ¤  Yläpuolinen indeksointipilkku 
Suuntaukset:   Amerikan uusi aalto  Dekonstruktivismi  Postmodernismi  Sveitsiläinen tyyli 
Muut aiheet:   Aakkoslaji  CamelCase  Glyyfi  Goottilaiset kirjaintyypit  Kapiteeli  Kirjain  Kirjaintyyppi  Kursiivi  Ligatuuri  Logo  Lorem ipsum  Orpo- ja leskirivit  Painokirjaimet  Sans-serif  Serif  TrueType  Web Open Font Format  X-korkeus  Yliviivaus  Ylleviivaus  Ylä- ja alaindeksi
Cassie Steele

Steele vuonna 2007 Toronto International Film Festivall
Cassandra Samantha Steele (s. 2. joulukuuta 1989 Ontario, Kanada) on kanadalainen näyttelijä, joka on näytellyt yhdysvaltalaisessa draamasarjassa Degrassi: The Next Generation. Hän on näytellyt sarjassa Manny Santosia vuodesta 2001 lähtien.
Muusikkona Steele julkaisi debyyttialbuminsa (How Much for Happy) vuonna 2005.
Filmografia

Degrassi: The Next Generation – Manny Santos (2001–)
Aiheesta muualla

Cassie Steele Internet Movie Databasessa. (englanniksi)
China Northwest Airlinesin lento 2119

| China Northwest Airlinesin lento 2119 |
| --- | --- |
 Onnettomuuskoneen kaltainen China Northwestin BAe 146-300.
Yhteenveto
Päivämäärä:  23. heinäkuuta 1993
Onnettomuustyyppi:  epäonnistunut lentoonlähtö, mekaaninen vika
Tapahtumapaikka:  Yinchuanin lentoasema, Yinchuan, Kiina
Lähtöpaikka:  Yinchuanin lentoasema, Yinchuan, Kiina
Määränpää:  Pekingin kansainvälinen lentoasema, Peking, Kiina
Kuolleita:  56
Eloonjääneitä:  57
Lentokone
Konetyyppi:  BAe 146-300
Lentoyhtiö:  China Northwest Airlines
Rekisteritunnus:  B-2716
Matkustajia:  108
Miehistöä:  5
China Northwest Airlinesin lento 2119 oli China Northwest Airlinesin Kiinan sisäinen reittilento Yinchuanista Pekingiin. Lennolla 23. heinäkuuta 1993 käytetyn BAe 146-300:n lentoonlähtö epäonnistui Yinchuanin lentoasemalla. Koneen nokka ei noussut, vaikka se saavutti rotaationopeuden. Lentäjä nosti tällöin nokkaa väkisin, jolloin koneen pyrstö osui kiitotiehen. Siitä huolimatta kone ei noussut ilmaan, vaan osui maapenkkaan ja päätyi kiitotien päässä olleeseen järveen.
Lennolla oli 108 matkustajaa ja viisihenkinen miehistö. Onnettomuudessa kuoli 55 matkustajaa ja yksi miehistön jäsen. Se on pahin BAe 146:lle sattunut onnettomuus. Onnettomuuden aiheutti laskusiivekejärjestelmään kesken lähtökiidon tullut vika, jonka seurauksena siivekkeet vetäytyivät lentoasentoon ja siipien tuottama noste väheni. Miehistö yritti keskeyttää lentoonlähtöä, mutta kiitotietä ei enää ollut riittävästi jäljellä.
CD-7 (1944)

| CD-7 |
| --- | --- |

Aluksen vaiheet
Rakentaja:  Nihon Kōkan, Tsurumi
Kölinlasku:  23. lokakuuta 1943
Laskettu vesille:  18. tammikuuta 1944
Palveluskäyttöön:  10. maaliskuuta 1944
Poistui palveluskäytöstä:  10. tammikuuta 1945
Loppuvaihe:  upotettu 14. marraskuuta 1944
Tekniset tiedot
Uppouma:  745 t (standardi)
Pituus:  66,9 m (vesiraja) 67,5 m (kokonaispituus)
Leveys:  8,4 m
Syväys:  2,9 m
Koneteho:  1 900 bhp
Nopeus:  16,5 solmua
Miehistöä:  136
Aseistus
Aseistus:  2 × 12 cm/45 tykkiä 6 × 25 mm tyyppi 96 -ilmatorjuntatykkiä 120 × syvyyspommia
CD-7 oli keisarillisen Japanin laivaston C-tyypin saattaja toisessa maailmansodassa.
Valmistus

Alus tilattiin vuoden 1944 hankinnoissa Nihon Kōkanin Tsurumin telakalta, missä köli laskettiin 23. lokakuuta 1943. Alus laskettiin vesille 18. tammikuuta 1944 ja otettiin palvelukseen 10. maaliskuuta.
Palvelus

Alus upposi 14. marraskuuta 1944 torpedoituna Luzonin edustalla ja poistettiin alusluettelosta 10. tammikuuta 1945.
CD-9 (1944)

| CD-9 |
| --- | --- |

Aluksen vaiheet
Rakentaja:  Mitsubishi, Kōbe
Kölinlasku:  15. lokakuuta 1943
Laskettu vesille:  15. tammikuuta 1944
Palveluskäyttöön:  10. maaliskuuta 1944
Poistui palveluskäytöstä:  10. huhtikuuta 1945
Loppuvaihe:  upotettu 14. helmikuuta 1945
Tekniset tiedot
Uppouma:  745 t (standardi)
Pituus:  66,9 m (vesiraja) 67,5 m (kokonaispituus)
Leveys:  8,4 m
Syväys:  2,9 m
Koneteho:  1 900 bhp
Nopeus:  16,5 solmua
Miehistöä:  136
Aseistus
Aseistus:  2 × 12 cm/45 tykkiä 6 × 25 mm tyyppi 96 -ilmatorjuntatykkiä 120 × syvyyspommia
CD-9 oli keisarillisen Japanin laivaston C-tyypin saattaja toisessa maailmansodassa.
Valmistus

Alus tilattiin vuoden 1944 hankinnoissa Mitsubishin Kōben telakalta, missä köli laskettiin 15. lokakuuta 1943. Alus laskettiin vesille 15. tammikuuta 1944 ja otettiin palvelukseen 10. maaliskuuta.
Palvelus

Alus upposi 14. helmikuusta 1945 torpedoituna Chejun länsipuolella ja poistettiin alusluettelosta 10. huhtikuuta.
Brașov

| Brașov |
| --- | --- |
 Brașov Karpaateilta nähtynä
 lippu:  vaakuna
 Brașov
 Koordinaatit: 45°38′30″N, 25°35′20″E 
Valtio:   Romania
Piirikunta:  Brașov
Ensimmäinen asiakirjamaininta:  1234
Hallinto:  
 – Pormestari:  George Scripcaru
Pinta-ala:  
 – Kokonaispinta-ala:  267.32 km²
Korkeus:  n. 600 m
Väkiluku (2021):  237 589
 – Väestötiheys:  1064 as./km²
Aikavyöhyke:  UTC+2
 – Kesäaika:  UTC+3
 
 www.brasovcity.ro 
Infobox OKVirheellinen NIMI-arvo: 
Brașov (saks. Kronstadt, unk. Brassó) on kaupunki Keski-Romaniassa Transilvanian alueella, noin 166 kilometriä Bukarestista luoteeseen.  Se on Brașovin piirikunnan pääkaupunki ja vajaalla 240 000 asukkaallaan piirikunnan suurin kaupunki. Kaupunkia ympäröivät Etelä-Karpaatit.
Historia

Kaupungin alueella on ollut asutusta jo myöhemmällä kivikaudella.[lähde? ] Keskiajasta alkaen Brașov oli Transilvanian saksien tärkeimpiä keskuksia. Kaupungin nimi on saksaksi yhä Kronstadt ("kruunukaupunki"), ja 1200-luvulta se on tunnettu myös latinalaisella nimellä Corona. Romanian- ja unkarinkielinen nimi tulee petsenegin kielestä sanasta barasu, joka tarkoittaa linnoitusta. Kaupungin virallinen nimi oli 1950-luvulla Orașul Stalin ("Stalinin kaupunki").
Väestö

Asukkaista 90,66 % oli romanialaisia, 8,54 % unkarilaisia, 0,60 % saksalaisia, 0,26 % romaneita ja loput muita kansanryhmiä, kuten venäläisiä, kreikkalaisia ja italialaisia. Vielä vuonna 1910 etnisiä unkarilaisia oli 43,4 % väestöstä.
Nähtävyydet

Brașovin tunnetuimpia nähtävyyksiä on goottilaistyylinen Musta kirkko, Biserica Neagră.
Urheilu

Brașovissa toimii jalkapallojoukkue FC Brașov. Kaupungissa järjestetään myös vuosittainen Golden Stag Festival.
Ystävyyskaupungit

Brașovin ystävyyskaupunkeja ovat Cleveland  ja Tampere .
Aiheesta muualla

Kuvia tai muita tiedostoja aiheesta Brașov Wikimedia Commonsissa
Viralliset sivut (romaniaksi)
Webcam
Charlie Daniels

Charlie Daniels
Charles Edward ”Charlie” Daniels (28. lokakuuta 1936 Wilmington, Pohjois-Carolina – 6. heinäkuuta 2020) oli yhdysvaltalainen country- ja southern rock -muusikko. Hänen hittejään ovat muun muassa ”Simple Man” (1989) ja ”The Devil Went Down to Georgia” (1979). Hänen musiikkinsa oli yhdistelmä countrya, rockia, bluesia, bluegrassia ja gospelia.
Danielsin artistikuva muuttui vuosien varrella kapinallisesta äärikonservatiiviseksi patriootiksi.
The Devil Went Down To Georgia -ongelmat

The Devil Went Down To Georgia on Guitar Hero 3 -pelin päätöskappaleena hard rock -coverina. Kappaleen teki Steve Ouimette. Daniels ei olisi antanut lupaa kappaleen julkaisuun, jos hänellä olisi vielä ollut oikeudet siihen. Danielsia ei miellyttänyt se, että kappaletta soitetaan saatanaa muistuttavaa hahmoa vastaan. Tämä demonisointi kauhistutti Danielsia, joka tarkoitti alkuperäisen kappaleensa vain kevyeksi lauluksi viulunsoitossa maalaispojalle häviävästä paholaisesta. Daniels suositteli vanhempia katsomaan, millaisia pelejä heidän jälkikasvunsa pelaa. [lähde? ]
Aiheesta muualla

Kuvia tai muita tiedostoja aiheesta Charlie Daniels Wikimedia Commonsissa
Cirencester

Castle Street, Cirencester
Cirencester on kaupunki Gloucestershiressa, Englannin lounaisosassa. Kaupungin paikalla on alun perin sijainnut kelttiheimo dobunnien pääkaupunki Corinium.
Cirencester on maatalouden keskus ja suosittu turistikohde. Kaupungissa toimii muun muassa Bingham Library Trustin taidemuseo sekä New Brewery Arts, jonka alueella on viktoriaanisen aikakauden panimo, taidegalleria, ateljeita, käsityömyymälä ja teatteri. Vuonna 2021 Cirencesterin väkiluku oli 20 229.
Historiaa

Roomalaisajalla Coriniumia ympäröivät muurit, ja arkeologisissa kaivauksissa on löydetty basilikan, amfiteatterin ja useiden huviloiden jäänteitä. Roomalaisten hallitsemassa Britanniassa Corinium oli toiseksi suurin kaupunki, ja Corinium on saattanut olla 300-luvulla myös koko Britannian pääkaupunki. Saksit valtasivat kaupungin vuonna 577. Kuningas Henrik II vuokrasi alueelta maata augustiinimunkeille, jotka perustivat sinne luostarin. Luostari tuhoutui, kun Henrik VIII käynnisti luostareiden lakkauttamisen 1530-luvulla. Nykyisin alueella on puisto.
CAF Confederation Cup

| Afrikan Confederation Cup |
| --- | --- |

Laji:  Jalkapallo
Perustettu:  2004
Joukkueita:  8 (alkulohkoissa) 68 (yhteensä)
Hallitseva mestari:   Zamalek
Eniten mestaruuksia:   CS Sfaxien (3)
Sivusto:  CAFonline
CAF Confederation Cup on Afrikan jalkapalloliiton järjestämä jalkapallokilpailu Afrikan eri maiden korkeimpien sarjatasojen kolmanneksi sijoittuneille joukkueille, sekä kotimaan cupin voittaneille. Se on Afrikan Mestarien liigan jälkeen Afrikan toiseksi tärkein seurajoukkueiden kansainvälinen jalkapallokilpailu, ja se on verrattavissa Euroopan Eurooppa-liigaan sekä Etelä-Amerikan Copa Sudamericanaan. Cupia on pelattu vuosittain vuodesta 2004 lähtien.
Historia

Kilpailu perustettiin vuonna 2004, kun se korvasi edeltäjänsä CAF Cupin. Turnaus perustuu eurooppalaiseen UEFA Cupiin (nykyisin Eurooppa-liiga). Ensimmäisen mestaruuden vei ghanalainen Hearts of Oak, joka voitti kaksiosaisessa loppuottelussa ghanalaisen Asante Kotokon lopulta rangaistuspotkuilla 8-7.
Turnaukseen pääsevät Afrikan seurajoukkueiden rankingin 12 parhaan joukossa olevista maista kotimaan cupin voittajat, sekä korkeimman sarjatason kolmanneksi sijoittuneet joukkueet pääsevät suoraan turnaukseen. Loput joukkueet karsivat ensimmäisistä otteluista lähtien. Lisäksi toisella kierroksella mukaan tulevat Afrikan Mestarien liigan lohkovaiheesta pudonneet seurat.
Turnaus on jaettu viiteen vaiheeseen. Ensimmäisessä vaiheessa pelataan karsinnat pudotuspeli menetelmällä, josta 32 voittanutta joukkuetta menevät seuraavalle kierrokselle. 32 joukkueesta jälleen voittajat pääsevät jatkoon, jossa 16 parasta jatkavat pudotuspeli menetelmällä. Samaan aikaan mukaan tulevat Afrikan Mestarien liigasta pudonneet 16 joukkuetta, jotka pelaavat keskenään toisen puoliskon pudotuspeli menetelmällä. Molempien kierrosten kahdeksan parasta joukkuetta jaetaan kahteen neljän joukkueen lohkoon. Jokainen joukkue pelaa keskenään kahdesti, josta vain lohkovoittaja pääsee kaksiosaiseen loppuotteluun.